یئنی نوع کروناویروس سببیندن ایندیدک حیاتینی ایتیرن‌لرین سایی 164 مینی، یولوخان‌لارین سایی ایسه 2 میلیون 300 مینی، ساغالان‌لارین سایی ایسه 613 مینی کئچیب.
52  نفرین اؤلدوگو گونئی افریقا جمهوریتینده کوچه یه چیخما قاداغاسی تطبیق اولونان ژوهانسبورق-دا گونده‌لیک حیات دایانما نقطه‌سینه چاتیب. نیسبکن بوشالان کوچه‌لرده آج قالان ائوسیزلر ماشین‌لاری ساخلایا‌راق و منزیل‌لرین زنگ‌لرینی چالا‌راق یئمک ایستمه‌یه باشلاییب‌لار.
ایسراییل-ده کروناویروسا یولوخان‌لارین سایی سون گون عرضینده 129 نفر آرتا‌راق 13491-ا چاتیب. اؤلن‌لرین سایی ایسه 1 نفر آرتا‌راق 172-یه یوکسلیب.
قازاخیستان-دا کروناویروسا یولوخان‌لارین عمومی سایی 1711 نفردیر. اؤلکه‌ده کروناویروس‌دان اؤلن‌لرین سایی 19-ا چاتیب.
